**Іньяс/Ігнасэ Мурванаш’яка** (фр.: Ignace Murwanashyaka; 14 мая 1963 — 16 красавіка 2019) — кіраўнік паўстанцкай групоўкі руандыйскіх хуту «Дэмакратычныя сілы вызвалення Руанды». Меў від на жыхарства і палітычны прытулак у ФРГ. Як лідар баевікоў асуджаны за ваенныя злачынствы і злачынствы супраць чалавечнасці, што было першым падобным выпадкам у пасляваеннай Германіі.

Біяграфія
---------

Мурванаш’яка нарадзіўся ў Бутарэ.

Вучыўся ў Заходняй Германіі, дзе атрымаў ступень доктара эканамічных навук. У 1989 годзе атрымаў від на жыхарства, а ў 2000 года — палітычны прытулак. У лістападзе 2005 года быў унесены ў чорны спіс ААН за парушэнне эмбарга на пастаўкі зброі ў ДР Конга.

7 красавіка 2006 года за парушэнне іміграцыйнага рэжыму быў арыштаваны ў нямецкім Мангейме, але неўзабаве вызвалены. 26 мая 2006 года супраць Мурванаш’які было распачата папярэдняе расследаванне па «падазрэнні ў датычнасці да злачынстваў супраць чалавечнасці ў Дэмакратычнай Рэспубліцы Конга», аднак следства прыпынена. Руанда заявіла, што будзе дамагацца яго экстрадыцыі за меркаваныя злачынствы, учыненыя падчас генацыду супраць тутсі, і выдала ордэр на арышт.

17 лістапада 2009 года Мурванаш’яка зноў арыштаваны нямецкімі ўладамі. Судовы працэс над ім пачаўся 4 мая 2011 года ў Вышэйшым судзе ў Штутгарце. Кіраўніка мяцежнікаў абвінавацілі па некалькіх пунктах ваенных злачынстваў і злачынстваў супраць чалавечнасці. Працэс над Мурванаш’якай стаў першым у Германіі за падобныя злачынствы. У верасні 2015 года руандыец быў прысуджаны да 13 гадоў.

20 снежня 2018 года Федэральны суд юстыцыі адмяніў рашэнне аб пераглядзе справы абвінавачанага і генеральнага пракурора ў цэлым. Новы суд павінен быў пачацца ў маі 2019 года, аднак 16 красавіка Мурванаш’яка памёр. Да самай смерці ён правёў дзевяць з паловай гадоў у нямецкім следчым ізалятары без перапынку, даўжэй, чым любы іншы абвінавачаны ў Германіі раней. Некаторы час руандыец правёў у адзіночнай камеры.

Сям’я
-----

Ажаніўся з немкай. Меў 2 дзяцей.

Заўвагі
-------

1. ↑  Interpol-Fahndungsprofil **(нявызн.)**(недаступная спасылка). Архівавана з першакрыніцы 24 верасня 2015. Праверана 7 студзеня 2024.
2. ↑  Last updated on 6 February 2007
3. ↑  *Maciej Konarski*. psz.pl - DRK-Rwanda/ Przywdca FDLR aresztowany w Niemczech **(нявызн.)**. Праверана 9 December 2014.
4. ↑  *Maciej Konarski*. psz.pl - Rwanda-Niemcy/ Murwanashyaka wyszed na wolno **(нявызн.)**. Праверана 9 December 2014.
5. ↑  *Dominic Johnson*. Bundesregierung duldet Terrorchef: Ruandas Miliz-Führer in Deutschland - taz.de **(нявызн.)**. Праверана 9 December 2014.
6. ↑  JURIST — Paper Chase: Suspected Rwanda war criminal arrested in Germany Архівавана {{{2}}}.
7. ↑  www.interpol.com **(нявызн.)**. Архівавана з першакрыніцы 27 September 2011. Праверана 9 December 2014.
8. ↑  "Rwanda: Ignace Murwanashyaka and Straton Musoni tried". *BBC*. 4 May 2011. Праверана 2011-05-05.
9. ↑  Oberlandesgericht Stuttgart (5. Strafsenat) eröffnet Hauptverfahren gegen zwei mutmaßliche Führungsfunktionäre der "Forces Démocratiques de Libération du Rwanda" (FDLR )(нявызн.). *Oberlandesgericht Stuttgart* (4 сакавіка 2011). Архівавана з першакрыніцы 23 жніўня 2011. Праверана 5 мая 2011.
10. ↑  "Conviction of FDLR leaders by German Court". *Armed Groups and International Law*. 28 September 2015. Праверана 2015-10-01.
11. ↑  Kriegsverbrechen im Kongo: BGH hebt Urteil gegen Milizenchef auf | tagesschau.de **(нявызн.)** (20 снежня 2018). Архівавана з першакрыніцы 20 снежня 2018. Праверана 29 жніўня 2022.
12. ↑  Lakotta, Beate (2019-04-19). "(S+) Ignace Murwanashyaka: Tod nach neun Jahren in U-Haft". *Der Spiegel* [нямецкая]. ISSN 2195-1349. Праверана 2022-08-29.
13. ↑  Ruanda: Mutmaßlicher Kriegsverbrecher in Deutschland gestorben (ням.).  Die Zeit (17 красавіка 2019). Праверана 18 красавіка 2019.
14. ↑  Lakotta, Beate (2019-04-19). "(S+) Ignace Murwanashyaka: Tod nach neun Jahren in U-Haft". *Der Spiegel* [нямецкая]. ISSN 2195-1349. Праверана 2022-08-29.

|  |  |
| --- | --- |
| ⚙️   Нарматыўны кантроль | GND: 1301133205 · LCCN: n2017024642 · VIAF: 40268156 |